बोले- वह 140 किमी प्रति घंटे की रफ्तार से फेंक सकते हैं गेंद
IPL 2023 - Australia Player Brett Lee On Arjun Tendulkar Bowling Speed. सचिन तेंदुलकर के बेटे अर्जुन तेंदुलकर ने इस साल IPL में डेब्यू किया है। दो साल से वह मुंबई इंडियंस जुड़े थे। इस बार उन्हें खेलने का मौका मिला है। वो अब तक 4 मैच खेल चुके हैं
सचिन तेंदुलकर के बेटे अर्जुन तेंदुलकर ने इस साल IPL में डेब्यू किया है। दो साल से वह मुंबई इंडियंस जुड़े थे। इस बार उन्हें खेलने का मौका मिला है। वो अब तक 4 मैच खेल चुके हैं। अर्जुन ने पंजाब किंग्स इलेवन के खिलाफ खेले गए मैच में 3 ओवर में 48 रन दिए थे। वहीं एक ओवर में 31 रन दिए। जिसके बाद उनकी आलोचना की जा रही थी। जियो सिनेमा पर IPL की कमेंट्री कर रहे ऑस्ट्रेलिया के पूर्व तेज गेंदबाज ब्रिट ली ने अर्जुन का बचाव किया है और कहा है कि वह आगे 140 किमी प्रति घंटे की रफ्तार से गेंदबाजी कर सकते हैं।
ब्रेट ली ने कहा, 'मैं अर्जुन से काफी ज्यादा प्रभावित हूं। एक मैच को छोड़ दिया जाए तो उन्होंने अच्छी गेंदबाजी की। उसकी नई गेंद से गेंदबाजी लाजवाब है। वह गेंद को स्विंग करा रहा है। मिडिल ओवर के हिसाब से उसकी गेंदबाजी अनुकूल है। वह अनुभव के साथ डेथ ओवर में गेंदबाजी करने का मजा उठाएगा।'
उन्होंने आगे कहा कि अर्जुन आने वाले समय में 140 किमी की रफ्तार से गेंदबाजी कर सकता है। आप संदीप शर्मा को देखें तो वह भी 120 किमी प्रति घंटे की रफ्तार से गेंदबाजी कर रहे हैं। अर्जुन अभी 23 साल का है। जब वह कुछ मैच खेलेगा, तो उसकी स्पीड भी बढ़ेगी। पंजाब किंग्स के एक ओवर को छोड़ दिया जाए तो उसने अच्छी गेंदबाजी की।
इस सीजन में किया है डेब्यू
अर्जुन ने इस सीजन में खेले 4 मैचों में 9.36 की इकोनॉमी रेट से 3 विकेट लिए हैं। बॉलिंग ऑलराउंडर को अभी बल्लेबाजी करने का मौका ज्यादा नहीं मिला है। अर्जुन इस साल घरेलू टूर्नामेंट में डेब्यू करते हुए अपने बल्ले से भी जौहर दिखाया था।
रणजी के डेब्यू मैच में बनाए थे शतक
अर्जुन तेंदुलकर ने रणजी के डेब्यू मैच में ही गोवा से खेलते हुए पहली पारी में 120 रन की पारी खेली कर पिता सचिन तेंदुलकर के रिकॉर्ड की बराबरी की थी। सचिन ने भी 1988 में रणजी की डेब्यू पारी में शतक लगाया था।